การป้องกันการเกิดภาวะช่องคลอดอักเสบจากเชื้อแบคทีเรีย ทำความเข้าใจเกี่ยวกับภาวะช่องคลอดอักเสบจากเชื้อแบคทีเรีย
การมีเพศสัมพันธ์อย่างปลอดภัยเป็นวิธีที่ดีที่จะช่วยลดความเสี่ยงจากการเกิดภาวะช่องคลอดอักเสบจากเชื้อแบคทีเรีย แม้ว่าการยับยั้งชั่งใจตัวเองจะเป็นวิธีเดียวที่ช่วยลดความเสี่ยงของโรคนี้แต่ก็ไม่ใช่วิธีการแก้ปัญหาที่ได้ผลที่สุด ดังนั้นควรใช้ถุงยางอนามัยเสมอขณะมีเพศสัมพันธ์เพื่อลดความเสี่ยงจากการเกิดภาวะช่องคลอดอักเสบจากเชื้อแบคทีเรีย  หากคุณมีความสัมพันธ์แบบคู่ครองเดียวและโดยปกติแล้วไม่ได้ใช้ถุงยางอนามัย ควรใช้หากคุณกำลังรักษาอาการติดเชื้อในช่องคลอดที่เกิดจากแบคทีเรีย เพื่อหลีกเลี่ยงการเกิดปัญหาต่อไปเพื่อตัวคุณเองและคู่รักของคุณ ยิ่งมีคู่นอนมากเท่าไหร่ก็ยิ่งเพิ่มความเสี่ยงต่อการเกิดภาวะช่องคลอดอักเสบจากเชื้อแบคทีเรียสูงขึ้นเท่านั้น ดังนั้นพยายามจำกัดจำนวนคู่นอนเพื่อลดความเสี่ยงต่อการเกิดโรคให้น้อยลง   การที่คุณหรือคู่นอนของคุณไม่ซื่อสัตย์จะช่วยเพิ่มความเสี่ยงในการเกิดภาวะช่องคลอดอักเสบจากเชื้อแบคทีเรีย โดยเฉพาะหากคุณไม่ป้องกันขณะมีเพศสัมพันธ์  การพูดคุยสื่อสารกับคู่รักของคุณอย่างเปิดเผยอาจช่วยให้คุณทั้งคู่ปลอดภัยจากการเกิดภาวะช่องคลอดอักเสบจากเชื้อแบคทีเรียหรือการแพร่โรคไปสู่คนอื่นได้  ภาวะช่องคลอดอักเสบจากเชื้อแบคทีเรียและการมีคู่นอนหลายคนอาจช่วยเพิ่มความเสี่ยงในการติดโรคที่ติดต่อทางเพศสัมพันธ์ได้ ผลการศึกษาบางชิ้นแนะนำว่าการใช้อุปกรณ์ภายในมดลูกหรือห่วงอนามัยในการคุมกำเนิดสามารถเพิ่มความเสี่ยงในการเกิดภาวะช่องคลอดอักเสบจากเชื้อแบคทีเรียได้ หากคุณเคยมีประวัติช่องคลอดอักเสบจากเชื้อแบคทีเรียมาก่อน ให้พูดกับแพทย์เรื่องการใช้วิธีการคุมกำเนิดแบบอื่นแทน   ถุงยางอนามัยเป็นวิธีที่ดีเยี่ยมที่ช่วยลดความเสี่ยงในการตั้งครรภ์และการติดโรคช่องคลอดอักเสบจากเชื้อแบคทีเรีย การคุมกำเนิดแบบอื่นที่คุณสามารถใช้ได้คือ การกินยา แผ่นแปะหรือวงแหวนคุมกำเนิด การใช้ฝาครอบไดอะแฟรม การฉีดยาคุม (โดยใช้ฮอร์โมน) หรือการใช้หมวกครอบปากมดลูก ภาวะช่องคลอดอักเสบจากเชื้อแบคทีเรียมีสาเหตุมาจากความไม่สมดุลของแบคทีเรียที่ดีในช่องคลอดของคุณ การช่วยรักษาสมดุลของแบคทีเรียในช่องคลอดนั้นช่วยให้คุณปลอดภัยจากภาวะช่องคลอดอักเสบจากเชื้อแบคทีเรียได้ นอกจากนั้นการทำความสะอาดในแต่ละวันและการสวมใส่เสื้อผ้าที่เหมาะสมในสภาพอากาศอุ่นๆ อาจช่วยรักษาความสมดุลของแบคทีเรียในช่องคลอดได้เช่นกัน  ทำความสะอาดส่วนนอกของจุดซ่อนเร้นและทวารหนักทุกวันด้วยสบู่ที่อ่อนโยนต่อผิว เช่น จอห์นสัน หรือ เบบี้มายด์ เป็นต้น  หลังจากอาบน้ำให้เช็ดทำความสะอาดจากช่องคลอดถึงทวารหนักเป็นประจำ  ดูแลบริเวณจุดซ่อนเร้นของคุณให้แห้งและเย็นสบายโดยการใส่ชุดชั้นในผ้าฝ้ายและหลีกเลี่ยงการใส่กางเกงรัดรูป นอกจากนั้นในช่วงฤดูร้อนควรหลีกเลี่ยงการใส่ถุงน่องด้วย หลีกเลี่ยงการใช้ผลิตภัณฑ์สวนล้างภายในเพื่อทำความสะอาดภายในช่องคลอดของคุณ และห้ามใช้ยาสวนล้างช่องคลอดหากคุณเป็นหรือเคยเป็นโรคช่องคลอดอักเสบจากเชื้อแบคทีเรีย  ช่องคลอดของคุณจะทำความสะอาดตัวมันเองโดยธรรมชาติอยู่แล้ว หากคุณรู้สึกว่าจำเป็นที่จะต้องทำความสะอาดมัน ให้คุณล้างด้วยน้ำอุ่นขณะอาบน้ำอย่างเดียว การเข้าพบสูตินารีแพทย์เพื่อตรวจภายในสม่ำเสมอนั้นเป็นสิ่งสำคัญในการรักษาซึ่งไม่เพียงแค่ทำให้สุขภาพโดยรวมดีขึ้นเท่านั้นแต่ยังทำให้สุขภาพของจุดซ่อนเร้นของคุณดีขึ้นตามไปด้วย แพทย์อาจตรวจพบภาวะช่องคลอดอักเสบจากเชื้อแบคทีเรียในระหว่างการตรวจอย่างสม่ำเสมอและสามารถวางเส้นทางในการรักษาให้คุณได้ ส่วนใหญ่แล้วแพทย์ทั่วไปก็สามารถตรวจภายในประจำปีให้คุณได้หากคุณไม่มีสูตินรีแพทย์ เป็นสิ่งสำคัญมากที่คุณจะต้องกินยาตามแพทย์สั่งทั้งหมดเพื่อที่จะรักษาภาวะช่องคลอดอักเสบจากเชื้อแบคทีเรีย หากแพทย์ตรวจพบว่าคุณมีภาวะช่องคลอดอักเสบจากเชื้อแบคทีเรีย ต้องแน่ใจว่าคุณกินยาทั้งหมดที่แพทย์สั่งเรียบร้อย และติดต่อแพทย์ถ้าคุณรู้สึกไม่สบายใจ การรักษาไม่ต่อเนื่องสามารถเพิ่มความเสี่ยงของการเป็นโรคซ้ำอีกได้ บางทฤษฎีถือว่าการกินอาหารโปรไบโอติกส์หรือใช้การรักษาด้วยกลุ่มจุลินทรีย์แลคโตบาซิไลซึ่งช่วยเพิ่มแบคทีเรียที่ดีในช่องคลอดของคุณนั้นจะสามารถช่วยป้องกันจากภาวะช่องคลอดอักเสบจากเชื้อแบคทีเรียได้ เพราะฉะนั้นการกินอาหารจำพวกเนยแข็งหมักด้วยจุลินทรีย์โปรไบโอติกส์หรือโยเกิร์ตจึงเป็นรูปแบบหนึ่งในการรักษาด้วยกลุ่มจุลินทรีย์แลคโตบาซิไล อาหารเหล่านี้อาจช่วยรักษาแบคทีเรียในช่องคลอดให้แข็งแรงได้  จุลินทรีย์ในกลุ่มแลคโตบาซิไลมีจำนวนลดต่ำลงในผู้หญิงที่มีภาวะช่องคลอดอักเสบจากเชื้อแบคทีเรีย เพราะฉะนั้นควรใช้ทฤษฏีการรักษาด้วยกลุ่มจุลินทรีย์แลคโตบาซิลัสเป็นแบบแผนหนึ่งในการรักษา  มีงานวิจัยเล็กๆ เพื่อตรวจสอบการบริโภคอาหารที่มีจุลินทรีย์ในกลุ่มแลคโตบาซิไลสูง เช่น โยเกิร์ตหรือกล้วยจะช่วยป้องกันภาวะช่องคลอดอักเสบจากเชื้อแบคทีเรียได้  พิจารณาเลือกรับประทานโปรไบโอติกที่จำหน่ายผ่านเคาน์เตอร์ การศึกษาบางชิ้นแนะนำว่าการใช้โปรไบโอติกสามารถช่วยป้องกันภาวะช่องคลอดอักเสบจากเชื้อแบคทีเรียได้  คุณสามารถรับโปรไบโอติกส์ได้จากอาหารเหล่านี้ เช่น ชาหมักคอมบุฉะ (kombucha) มิโสะ (เต้าเจี้ยวญี่ปุ่น) หรือบัวหิมะธิเบต (kefir) ผักดองและเนยแข็งต่างๆ เช่น กะหล่ำปลีดอง กิมจิ เนยแข็งเกาดา เนยแข็งเชดดาร์หรือสวิสซึ่งอาหารเหล่านี้ล้วนแล้วแต่มีโปรไบโอติกส์สูง มีอาการของภาวะช่องคลอดอักเสบจากเชื้อแบคทีเรียแตกต่างกันมากมายที่คุณอาจเป็นอยู่ การศึกษาอาการของโรคสามารถช่วยให้คุณระบุอาการได้และรู้ว่าเมื่อใดที่คุณต้องกำหนดเวลานัดกับแพทย์เพื่อเข้ารับการรักษาที่มีศักยภาพ   ผู้หญิงบางคนก็ไม่มีอาการของภาวะช่องคลอดอักเสบจากเชื้อแบคทีเรียใดๆ   อาการของภาวะช่องคลอดอักเสบจากเชื้อแบคทีเรียที่พบบ่อยที่สุดคือ มีตกขาวเล็กน้อย กลิ่นเหม็นคล้าย “คาวปลา” และอาจมีอาการเจ็บ คันหรือแสบร้อนบริเวณช่องคลอด  นอกจากนั้นคุณอาจมีอาการเจ็บปวดเมื่อปัสสาวะอีกด้วย หากคุณมีอาการของภาวะช่องคลอดอักเสบจากเชื้อแบคทีเรียใดๆ ก็ตาม ให้คุณเข้าพบแพทย์เนื่องจากเขาจะได้ยืนยันการวินิจฉัยโรคและสั่งยาให้คุณซึ่งเป็นวิธีเดียวในการรักษาภาวะช่องคลอดอักเสบจากเชื้อแบคทีเรีย  แพทย์จะทำการตรวจจุดซ่อนเร้นของคุณเพื่อหาสัญญาณของภาวะช่องคลอดอักเสบจากเชื้อแบคทีเรียและยังทำการทดสอบทางแล็บเกี่ยวกับของเหลวในช่องคลอดของคุณเพื่อยืนยันการวินิจฉัยโรคให้คุณอีกด้วย  ยาที่ใช้บ่อยสุดในการรักษาภาวะช่องคลอดอักเสบจากเชื้อแบคทีเรียคือ ยาเมโทรนิดาโซล (metronidazole) ชนิดรับประทานหรือทั่วไป ครีมทาคลินดามัยซิน (clindamycin) หรือยาทินิดาโซล (tinidazole) ชนิดเม็ด   ไม่จำเป็นที่จะต้องรักษาคู่นอนฝ่ายชายของผู้หญิงที่มีภาวะช่องคลอดอักเสบจากเชื้อแบคทีเรีย  ในบางกรณีภาวะช่องคลอดอักเสบจากเชื้อแบคทีเรียจะหายไปเองได้ แต่ควรพบแพทย์เพื่อเข้ารับวินิจฉัยและรักษาโรค หากคุณสงสัยหรือรู้ว่าตัวเองมีภาวะช่องคลอดอักเสบจากเชื้อแบคทีเรียและไม่ได้เข้ารับการรักษาจากแพทย์ คุณอาจเพิ่มความเสี่ยงให้กับสภาพร่างกายของคุณได้ การรู้จักความเสี่ยงของการไม่ได้รับการรักษาอาจมีผลทำให้คุณตัดสินใจเข้าพบแพทย์ได้   ภาวะช่องคลอดอักเสบจากเชื้อแบคทีเรียสามารถเพิ่มความเสี่ยงในการเป็นโรคติดต่อทางเพศสัมพันธ์อื่นๆ ได้รวมถึงเอชไอวีด้วย  ภาวะช่องคลอดอักเสบจากเชื้อแบคทีเรียสามารถเพิ่มความเสี่ยงในแพร่โรคติดต่อทางเพศสัมพันธ์รวมทั้งเอชไอวีไปสู่คู่รักของคุณได้  หากคุณตั้งครรภ์และมีภาวะช่องคลอดอักเสบจากเชื้อแบคทีเรียด้วยแล้ว การไม่ได้รับการรักษาสามารถเพิ่มความเสี่ยงในการคลอดก่อนกำหนดหรือทำให้เด็กมีน้ำหนักแรกเกิดน้อยได้ คุณควรรู้จักสิ่งที่ไม่ได้ก่อให้เกิดโรคเช่นเดียวกับที่คุณควรรู้จักวิธีการป้องกัน คุณไม่สามารถติดโรคนี้ได้จากที่นั่งบนชักโครก ที่นอน สระว่ายน้ำหรือการสัมผัสวัตถุในบริเวณใกล้เคียงของคุณได้
มีเพศสัมพันธ์อย่างปลอดภัย. จำกัดคู่นอนของคุณ. คิดถึงวิธีการใช้ห่วงอนามัยในการคุมกำเนิดให้ดี. รักษาความสมดุลของแบคทีเรียในช่องคลอด. ใช้น้ำเปล่าเพียงอย่างเดียวในการทำความสะอาดช่องคลอดหากมีความจำเป็น. ตรวจภายในสม่ำเสมอ. ควรกินยาให้หมด. ทานอาหารที่มีโปรไบโอติกส์หรืออุดมไปด้วยจุลินทรีย์ในกลุ่มแลคโตบาซิไล. ศึกษาอาการ. ให้แพทย์ตรวจวินิจฉัยและรักษาภาวะช่องคลอดอักเสบจากเชื้อแบคทีเรีย. ศึกษาความเสี่ยงของการไม่ได้รับการรักษา. ไม่ควรเชื่อในสิ่งที่เล่าต่อๆ กันมาเกี่ยวกับภาวะช่องคลอดอักเสบจากเชื้อแบคทีเรีย.
https://www.wikihow.com/Prevent-BV-(Bacterial-Vaginosis) https://www.wikihow.com/Prevent-BV-(Bacterial-Vaginosis)
Preventing BV Understanding BV